**Πολλές φορές χρησιμοποιούμε στο λόγο μας διάφορες εκφράσεις, τα σχήματα λόγου, που μας βοηθούν να κάνουμε το κείμενό μας πιο όμορφο.**

**Κυριολεξία**

Όταν οι λέξεις μιας πρότασης χρησιμοποιούνται με την πραγματική τους σημασία, τότε έχουμε **κυριολεξία**.

**Μεταφορά**

Όταν όμως οι λέξεις δε χρησιμοποιούνται με την πραγματική τους σημασία, αλλά αποδίδουν μια διαφορετική ιδιότητα, που δεν υπάρχει στην πραγματικότητα, τότε έχουμε **μεταφορά**. Π.χ.:

|  |  |
| --- | --- |
| **Κυριολεξία** | **Μεταφορά** |
| Μέθυσε από το πολύ κρασί. | Μέθυσε από ευτυχία. |
| Αγόρασε ένα χρυσό δαχτυλίδι. | Η Όλγα έχει χρυσή καρδιά. |

**Ασκήσεις για εξάσκηση**

**Στις παρακάτω προτάσεις ή φράσεις γράφω εάν είναι κυριολεξία (Κ) ή πρόκειται για μεταφορά (Μ)**

**Πικρό μαντάτο ( ) Πικρό σιρόπι ( ) Έσπασε το βάζο ( ) Έπεσε με τα μούτρα στη δουλειά ( ) Οι μαθητές κρέμονταν από τα χείλη του δασκάλου τους( )**

**Έπεσε από έναν βράχο( ) Δεν μπορούσε να συγκεντρώσει το μυαλό του ( )**

**Συγκέντρωσαν τα χρήματα για τη βοήθεια ( ) Έχασα την υπομονή μου μαζί σου( ) Έχασε το πορτοφόλι του( )**

**Από τις μεταφορές κάνω κυριολεξίες**

**Γλυκό όνειρο~**

**Κοφτερό μυαλό~**

**Σιδερένια θέληση~**

**Τρυφερά λόγια~**

**Από τις κυριολεξίες κάνω μεταφορά**

**Το αεροπλάνο πέταξε~**

**Ελαφριά βαλίτσα~**

**Πικρός καφές~**

**Χρυσό βραχιόλι~**

 **Παρομοίωση**

 **Ένα ακόμη σχήμα λόγου είναι και η παρομοίωση. Την παρομοίωση τη χρησιμοποιούμε όταν θέλουμε να τονίσουμε ιδιαίτερα ένα πρόσωπο, ένα ζώο ή ένα πράγμα, να το παρομοιάσουμε ή να το συγκρίνουμε με κάποιο άλλο πολύ γνωστό, το οποίο έχει την ίδια ιδιότητα σε μεγαλύτερο βαθμό. Για να κάνουμε μια παρομοίωση χρησιμοποιούμε τις λέξεις σαν, όπως, μοιάζει με, όμοιος, παρόμοιος. Π.χ.:**

**Ο Μάνος κολυμπά σαν δελφίνι.
Λάμπει όπως ο ήλιος.
Περπατάει σαν χελώνα.**

**Προσοχή**

**Δεν πρέπει να μπερδεύουμε την παρομοίωση που ξεκινάει με το σαν με τη δευτερεύουσα πρόταση που ξεκινάει με τον χρονικό σύνδεσμο σαν:**

**Σαν έκλεισες την πόρτα πίσω σου, το τηλέφωνο ξεκίνησε να χτυπάει. ( Σαν έκλεισες την πόρτα πίσω σου=δευτερεύουσα χρονική πρόταση γιατί ξεκινάει με τον χρονικό σύνδεσμο σαν και περιέχει ρήμα)**

**Ο Παύλος τρέχει σαν λαγός. ( Μετά το σαν δεν ακολουθεί ρήμα και εδώ παρομοιάζεται ο Παύλος να τρέχει τόσο γρήγορα όσο ο λαγός)**

**Άσκηση**

**Ξεχώρισε τις παρομοιώσεις από τις δευτερεύουσες χρονικές προτάσεις**

**Σαν βγεις στον πηγαιμό για την Ιθάκη, να εύχεσαι να είναι μακρύς ο δρόμος. ( )**

**Κοκκίνισε σαν το παντζάρι. ( )**

**Σαν σου έκανε παρατήρηση ο δάσκαλος, κοκκίνισες σαν την παπαρούνα. ( ) ( )**

**Αποφεύγω να σε κοιτάζω σαν μου μιλάς. ( )**

**Συμπλήρωσε τις παρακάτω παρομοιώσεις**

**Είναι ελαφρύς σαν\_\_\_\_\_\_\_\_\_\_\_\_\_**

**Είναι αγνό σαν\_\_\_\_\_\_\_\_\_\_\_\_\_\_\_\_\_**

**Σκαρφαλώνει σαν\_\_\_\_\_\_\_\_\_\_\_\_\_\_\_**

**Είναι πονηρός σαν\_\_\_\_\_\_\_\_\_\_\_\_\_\_**

**Κολυμπά σαν\_\_\_\_\_\_\_\_\_\_\_\_\_\_\_\_\_\_**

**Τραγουδά σαν\_\_\_\_\_\_\_\_\_\_\_\_\_\_\_\_\_**

**ΚΑΙ ΛΙΓΗ ΟΡΘΟΓΡΑΦΙΑ ΓΙΑ ΝΑ ΜΗΝ ΞΕΧΝΙΟΜΑΣΤΕ**

 **Κιν\_\_ ματογράφος καρδιοχτ\_\_\_ πια ταχ\_\_δρόμος ακροπατ\_\_\_\_ντας μισάν\_\_\_χτος**

**Πρόν\_\_\_α εκατομμ\_\_\_ρια μ\_\_\_ράζω σκ\_\_\_νοθεσ\_\_\_α φ\_\_\_τογραφία διεύθ\_\_\_νση**

**Υπ\_\_σχεση απομον\_\_μένος εφε\_\_ρέτης αδι\_\_\_ξοδο εν\_\_δρείο ενθαρρ\_\_νω**

**Π\_\_\_ροτεχνήματα \_\_ποδηματοπ\_\_\_ός ατέλ\_\_α κ\_\_τ\_\_\_ντας χιτ\_\_\_νας**

**Να χαρακτηρίσετε γραμματικά τις παρακάτω υπογραμμισμένες λέξεις:**

 **Το Θεσσαλικό Θέατρο, μετά τις επιτυχημένες παραστάσεις των τραγωδιών «Φιλοκτήτης» και «Προμηθέας Δεσμώτης» τα δύο προηγούμενα καλοκαίρια, προετοιμάζεται για το ανέβασμα μιας εξαιρετικής παράστασης, την «Ελένη» του Ευριπίδη, με τη Φιλαρέτη Κομνηνού στον ομώνυμο ρόλο. Ο Ευριπίδης εκμεταλλεύεται μια άλλη εκδοχή του μύθου του Τρωικού Πολέμου, κατά την οποία η Ελένη δεν πήγε ποτέ στην Τροία. Εκεί μεταφέρθηκε το είδωλό της, ενώ εκείνη έμεινε δέκα χρόνια στην Αίγυπτο. Ο μεγάλος ποιητής τονίζει μέσα από αυτό του το έργο τον παραλογισμό του πολέμου, ένα μήνυμα ιδιαίτερα επίκαιρο ακόμα και στις μέρες μας, ίσως τώρα μάλιστα περισσότερο από ποτέ.**